Turkulaismies kertoo jättäneensä pankkikorttinsa ja rahat automaattiin juostessaan iäkkään naisen avuksi.

Turkulaismies oli Turun kauppatorin automaatilla nostamassa rahaa, kun hän kuuli naisen huutavan. Hän kääntyi katsomaan ja näki, miten mies puukotti lapsen kanssa ollutta naista.

HS tapasi 70-vuotiaan miehen torilla lauantaiaamuna. Hän halusi pysyä jutussa nimettömänä. Miehen mukaan puukottaja lähti juoksemaan holtittomasti ”minne sattuu” puukko kädessään.